  Руслан Нуриахметов Анжелика Тихонова корреспондент Россыин, озьы ик Удмуртиын, коронавирусъя югдур умойгес луэмен дышетонэз, нылпиосын но егитъёсын ужанэз радъянъя куд-ог сюбегатонъёсты палэнтӥзы. Пуктэтэз Роспотребнадзорлэн нимлыко сайтаз поттӥзы. Воштӥськонъёс 26-тӥ южтолэзе кужымазы пырозы.  Пуктэтэн школаосын котькуд класс бӧрды нимаз висъет юнматыны куронэз палэнтӥзы. Пиналъёс нош ик классысь классэ выжылыса дышетскыны быгатозы. Озьы ик урокъёсты но шутэтскон висъёсты одӥг вакытэ пуктыны лэзизы, та дырозь, нылпиос ӧжытгес мед пумиськылозы шуыса, соосты пӧртэм дыре кутскыны кулэ вал.  Со сяна, пиналъёс но егитъёс понна омырын ужрадъёс ортчытъяны, шуэтсконъя но тазалыкез кыдатонъя гужем лагерьёсты 100 процентлы тырмытыны лэзизы. Мукет воштӥськонъёсын чӧлсконпусъя тодматскыны луэ. Тодэ вайытом, коронавирус чылкак быриз шуыны вазь на, Удмуртиын матысь толэзьёсы нош ик висисьёслэн лыдзы йылэмез возьмало. Берло нуналскын паласькись висёнэз 222 адямилэсь шараязы. Тегъёс: Тазалык коронавирус Удмуртия Роспотребнадзор пиналъёс  